Палітолаг, выкладчык ЕГУ Святлана Навумава памерла 10 сакавіка 2011 года, на 56-м годзе жыцця. Яна была вядомая ў краіне не толькі як педагог, але і як прапагандыст ідэі развіцця грамадзянскай супольнасці. Адразу пасля яе смерці калегі і сябры вырашылі заснаваць у памяць пра Святлану Навумаву прэмію для прафесійных палітыкаў, аналітыкаў і журналістаў. Мэта гэтай прэміі – ушанаваць памяць вядомага палітолага Святланы Навумавай і адзначыць лепшых журналістаў-палітолагаў і маладых палітыкаў, дзеля таго, каб заахвоціць людзей гэтых прафесій да праўды, справядлівасці і сваёй прафесіі.